Артилерията на главния калибър, както и при „Молтке“, се състои от 10 280-мм оръдия &lt;a href="28%20cm%20SK%20L/50"&gt;28 cm SK L/50&lt;/a&gt; с дължина на ствола 50 калибра, разположени в пет двуоръдейни кули Drh.L C/1910. Оръдието има клинов затвор и е с тегло 41,5 т. Използва само бронебойни снаряди, с тегло 302 кг. Зарядът се състои от две части. Основният заряд е разположен в месингова гилза за подобряване на обтурацията и се състои от 79 кг барут марка RPC/12. Предният заряд е в копринен картуз и съдържа заряд от същия барут с маса 26 кг. При температура на заряда 15 °C снаряд получава начална скорост от 880 м/с. Първоначално оръдията имат максимален ъгъл на възвишение 13,5° и ъгъл на наклон -8°. При максималния ъгъл на възвишение това дава далечина на стрелбата 18 100 м. През 1916 г., до Ютландския бой, ъглите са изменени на +16°/-5,5° съответно, което позволява да се получи максимална далечина на стрелба 19 100 м.